मैले त्यसबेला आनन्द पाठक( वामनेता, पूर्व सांसद)लाई सोधें, के ग्रेटर अटोनेमसले देशभरिका गोर्खाहरूको राजनैतिक सुरक्षा र चिन्हारी बनिन्छ? त्यसबेला मेरो प्रश्नको उत्तर तिनले दिन सकेनन्‌। मैले हस्ताक्षर गरिनँ किन भने म छुट्टैराज्य गोर्खाल्याण्डको निम्ति निस्किएको थिएँ। मलाई थाहा छ छुट्टैराज्य बाहेक कुनै कुराले जनताको आकांक्षा पुरा हुँदैन। बेचिने भएदेखि त्यस्तो प्रलोभन देखाउँदा म बेचिने थिएँ। म बेचिइनँ। जनताले यो कुरा बुझ्नु पर्छ। घिसिङ बेचिए त्यसकारण म सडिएँ। तिनले अहिलेको राजनैतिक सन्दर्भमा आफूलाई कुनै जानकारी नभएको बताउँदै भने, मलाई के हुँदैछ, के गर्दैछ, केही थाहा छैन। यति थाहा छ कि हत्यालाई लिएर ब्ल्याकमेल हुँदैछ। यस्तो अघि पनि भएको थियो अहिले पनि भइरहेको छ।
